ISO 639-1

Dagiti ISO 639-1:2002, a kodigo a pannakabagi dagiti nagan iti pagsasao — Paset 1: Alpha-2 a kodigo, ket isu ti umuna a paset ti ISO 639 a serye iti pagalagadan para dagiti kodigo ti pagsasao. Ti paset i 1 ket sakupenna ti panagrehistro dagiti dua a letra ti kodigo. Adda dagiti 136 a dua a letra a kodigo a nairehistro. Dagiti nairehistro a kodigo ket sakupenna dagiti kangrunaan a pagsasao iti lubong.

Dagitoy a kodigo ket naserbi nga internasional, ken pormal, takigrapia para iti panagipatudo kadagiti pagsasao. Kas pagarigan:
Ti Armenio ket nairepresenta babaen ti hy (manipud iti endonimo a հայերէն, Hayeren)
Ti Olandes ket nairepresenta babaen ti nl (manipud iti endonimo a Nederlands)
Ti Ingles ket nairepresenta babaen ti en
Ti Esperanto ket nairepresenta babaen ti eo
Ti Pranses ket nairepresenta babaen ti fr
Ti Aleman ket nairepresenta babaen ti de (manipud iti endonimo a Deutsch)
Ti Ido ket nairepresenta babaen ti io
Ti Italiano ket nairepresenta babaen ti it
Ti Hapon ket nairepresenta babaen ti ja (nupay ti bukodna nga endonimo ket日本語, Nihongo)
Ti Portuges ket nairepresenta babaen ti pt
Ti Ruso ket nairepresenta babaen ti ru
Ti Espaniol ket nairepresenta babaen ti es (manipud iti endonimo nga español)
Ti Sueko ket nairepresenta babaen ti sv (manipud iti endonimo a svenska)

Ti ISO 639, ket isu ti kasisigud a pagalagadan para kadagiti kodigo ti pagsasao, ket napasingkedan idi 1967. Napisi idi daytoy iti dua a paset, ken idi 2002 ti ISO 639-1 ket nagbalin a ti baro nga edision iti kasisigud a pagalagadan. Ti kinaudi a kodigo a nainayon ket ti ht, a nagirepresenta ti Haiti a Kreol idi 2003-02-26. Ti panagusar iti pagalagadan ket pagpatageden babaen dagiti etiketa ti pagsasao ti IETF, a naipayam-ammo ti RFC 1766 idi Marso 1995, ken intultuloy ti RFC 3066 manipud idi Enero 2001 ken RFC 4646 manipud idi Septiembre 2006.   Ti agdama a bersion ket ti RFC 5646 manipud idi Septiembre 2009.  Ti Sentro ti Internasional a Pakaammo para iti Terminolohia (Infoterm) (ket isu ti panagrehistro a turay para dagiti a kodigo ti ISO 639-1.

Dagiti baro nga ISO 639-1 a kodigo ket saan a mainayon no ti maysa nga ISO 639-2 kodigo ket addan, Isu nga dagiti sistema nga agus-usar kadagiti ISO 639-1 ken 639-2 a kodigo, nga adda dagiti 639-1 a kodigo a kaykayat, ket saanda nga agibaliw kadagiti addan a kodigo.

No ti maysa nga ISO 639-2 a kodigo a sumakop ti maysa a grupo dagiti pagsasao ket mausar, mabalin a mabaliwan para kadagiti naisangayan a pagsasao babaen ti baro nga ISO 639-1 a kodigo.

Awan ti nakaitudingan a panagikaso iti makro a pagsasao (kitaen ti ISO 639-3).

Kitaen pay 
Listaan dagiti kodigo ti ISO 639-1

Dagiti nagibasaran

Dagiti akinruar a silpo 
ISO 639-1/RA
ISO 639-2 Pagsaludsodan iti Pagrehistruan a Turay

ISO 639

la:ISO 639#ISO 639-1
nl:ISO 639#ISO 639-1